রাম মন্দির থেকে বক্তব্য রাখছেন মোদি, দেখুন সরাসরি

ওয়েবডেস্ক- মোহন ভাগবতকে (Mohan Bhagwat) পাশে নিয়ে আজ অযোধ্যায় (Ayodhya) গেরুয়া ধ্বজা ওড়ালেন প্রধানমন্ত্রী নরেন্দ্র মোদি (Narendra Modi)  । এক ঐতিহাসিকক্ষণের সূচনা হল। এদিন আবেগে ভাসলেন প্রধানমন্ত্রী। হাত জোড় করে ভগবান রামের প্রতি প্রণাম জানালেন তিনি।

এদিন প্রধানমন্ত্রী তাঁর ভাষণে বলেন, আজ সমগ্র বিশ্ব, সমগ্র ভারত রামে পরিপূর্ণ। প্রতিটি রাম ভক্ত আজ এক তৃপ্তি অনুভব করল। এক অপরিসীম আনন্দ সকলের মনে। যার আগুন ৫০০ বছর ধরে জ্বলছিল আর সেই আগুনের সমাপ্তি ঘটল। আজ, ভগবান রামের শক্তি এই ধর্মধ্বজের আকারে মন্দিরের চূড়ায় অবস্থান করছে। কোটি কোটি দেশবাসীর উদ্দেশে প্রধানমন্ত্রী বলেন, আজ শতাব্দীর ক্ষতের অবসান। শতাব্দীর এক যন্ত্রণার অবসান ঘটেছে, এক দৃঢ় সংকল্প পূর্ণ হচ্ছে। রাম মন্দিরের উপরে ওই পতাকা ভারতীয় সভ্যতার নবজাগরণের ‘প্রতীক’। এটি দীর্ঘ সময় ধরে লালিত স্বপ্নের এক প্রতীক।

আরও পড়ুন-  রাম মন্দিরে ধ্বজা উত্তোলন নরেন্দ্র মোদির

এই ধর্মীয় পতাকা কোটি কোটি সনাতনীর অনুপ্রেরণা হিসেবে কাজ করবে। জীবন গেলে প্রতিশ্রুতি ভাঙা উচিত নয়। প্রধানমন্ত্রী বলেন, আমাদের এমন একটি সমাজ তৈরি করতে হবে, যেখানে কোনও দারিদ্র থাকবে না। মোদি বলেন, ২০৪৭ সালের আমরা যখন স্বাধীনতার ১০০ বছর উদযাপন করব, তখন আমরা একটি উন্নত ভারত গড়তে পারব। বর্তমানের পাশাপাশি আমাদের ভবিষ্যৎ প্রজন্মের কথাও ভাবতে হবে। আমাদের কাজ করতে হবে দূরদর্শিতা দিয়ে। কারণ এই দেশ তখনও ছিল যখন আমরা ছিলাম না, যখন আমরা থাকব না তখনও থাকবে।

দেখুন ভিডিও-